Sylvester Stallone

Silvesteris Stalonė (, pravardė – Sly; g. 1946 m. liepos 6 d. Niujorke, JAV) – amerikiečių aktorius, kino režisierius, scenaristas, prodiuseris.

S. Stalonės vardas dabar dažnai asocijuojasi su jo sukurtais garsiausiais veiksmo filmų herojais – Rocky Balboa ir John Rambo.

 Biografija ir karjera 
Stallone gimė 1946 m. Niujorke ir užaugo Kalifornijos apylinkėse. Jo brolis Frank Stallone taip pat yra aktorius, dainininkas ir dainų autorius. Jo tėvas Frank Stallone Vyresnysis (g. 1919 m. Italijoje) pakeitė itališką pavardę Staglione į Stallone, kad jų šeimos Amerikoje niekas nepriskirtų prie Niujorko gaujų atstovų. Jo motina – Jacqueline „Jackie“ Stallone (g. 1921 m.). Nuo pat gimimo Stallone kentėjo dėl veido raumenų paralyžiaus, ypač daug dėl to kančių turėjo vaikystėje: ilgą laiką berniukas sunkiai kalbėjo ir nepilnai atmerkdavo akis. Vaikai nuolat iš jo šaipydavosi, tai Sylvesteriui savo garbę tekdavo ginti kumščiais. Jo mokytojai jam tvirtino, kad dėl tokio veido jam nėra galimybių siekti aktoriaus karjeros.

Iki 12 metų Stallone pakeitė 13 mokyklų. Tuo metu mama jau išsiskyrė su pirmuoju vyru, ištekėjo už picerijos savininko ir toliau neturėjo laiko vaikams.

Kai Stallone sukako 15 metų, mama išsiuntė jį į privatų internatą sunkiems paaugliams. Mokykloje buvo itin griežtos taisyklės. Netrukus jis tapo vienu iš geriausių mokyklos sportininkų, vėliau įstojo į amerikiečių koledžą Šveicarijoje, Ženevoje. Stallone studijavo aktorystę ir tapo vienu geriausių koledžo aktorių.

Septintojo dešimtmečio pabaigoje jis grįžo į JAV ir įstojo į Majamio Universiteto Dramos fakultetą, tačiau dėstytojai jo nepripažino. Tada jis nutarė imtis dramaturgijos, tačiau jo pjesė patyrė visišką fiasko. Stallone metė universitetą ir išvyko į Niujorką, kur pradėjo dalyvauti kino bandymuose ir perklausose.

Būdamas 25 metų Stallone už 200 JAV dolerių honorarą kaip pagrindinis aktorius filmavosi pornofilme „The Party at Kitty and Stud’s“.

1975 m. Stallone atsitiktinai pateko į Muhamedo Ali ir Čako Vepnerio mačą. Grįžęs namo, jis per tris dienas sukūrė istoriją apie boksininką – „Rokis“. Prodiuseris Irvin Winkler susidomėjo projektu, tačiau nepritarė, kad pagrindinis vaidmuo atitektų pačiam Stallone. Galiausiai buvo sutarta, kad Stallone vaidins beveik nemokamai.

„Rokis“ buvo nufilmuotas per mėnesį už nedidelę pinigų sumą. Filmas surinko per 225 milijonus dolerių kino teatruose, tapo vienu pelningiausių to meto filmu ir net buvo nominuotas „Oskarui“ kaip geriausias metų filmas. Po premjeros 30-metis Stallone tapo pirmo ryškumo žvaigžde ir vienu įtakingiausių žmonių Holivude.

Filmas „Rokis“ susilaukė daug tęsinių iki pat šių dienų (paskutinis filmas iš šios serijos – 2015 m. išleistas „Krydas: Gimęs Kovoti“). 2018 metais buvo išleistas paskutinis Rokio serijos filmas „Krydas 2: kylanti legenda“.

Nuo 1982 iki 2019 m. suvaidino penkiuose filmuose apie Vietnamo karo veteraną Džoną Rembo.

 Šeimyninis gyvenimas 
Stallone buvo vedęs tris kartus:
 Sasha Czack (1974–1985)
 Brigitte Nielsen (1985–1987)
 Jennifer Flavin (1997-dabar)

Pirmoji žmona buvo Sasha Czak, tačiau kai Stallone išgarsėjo, santykiai tapo įtempti ir jie išsiskyrė.

1986 m. filmuojant kovinį filmą „Kobra“, Stallone susipažino su danų manekene Brigitte Nilsen, tačiau šeimos santykiai buvo labai įtempti dėl žmonos palaido elgesio, ir jie 1987 metais išsiskyrė.

1988 m. Stallone susipažino su fotomodeliu Jennifer Flavin. Tada ji buvo 20 metų, jis – 42. Jie susituokė tik 1997 m. ir yra kartu iki dabar.
 Filmografija 
 Metai  Lietuviškas pavadinimas  Angliškas pavadinimas  Vaidmuo2023Nesunaikinami 4The Expendabales 4Barney Ross2023Galaktikos Sergėtojai 3Guardians of the Galaxy Vol. 3Stakar Ogord2022Talsos Karalius Tulsa King Dwight 'The General' Manfredi2022SamarietisSamaritianJoe Smith2019Rembo. Paskutinis KraujasRambo. Last BloodJonh Rambo2018Grizimo TaskasBacktraceSykes2018Pabegimo Planas 2Escape Plan 2: HadesRay Breslin2018Krydas 2. Kylanti LegendaCreed IIRocky Balboa. Scenarijaus autorius. prodiuseris2017Galaktikos Sergetojai 2Guardians of the Galaxy Vol. 2Stakar Ogord2015Krydas: Gimęs KovotiCreed (2015)Rocky Balboa 2013  Pabėgimo planas  Escape Plan  Ray Breslin2012Kulka I GalvaBullet to the HeadJames Bonomo 2012  Nesunaikinami 2  The Expendables 2  Režisierius, scenarijaus autorius, Barney Ross 2010  Nesunaikinami  The Expendables  Režisierius, scenarijaus autorius, Barney Ross 2008  Rembo  Rambo  John Rambo 2006  Rokis Balboa  Rocky Balboa  Rocky Balboa 2004  Retrosexual: The 80's  Retrosexual: The 80’s  Pats save (archyvuose) 2003  Las Vegasas  Las Vegas  Frank (2 epizodai 2005 metais) 2003  Šnipų vaikučiai 3: Žaidimo pabaiga  Spy Kids 3-D: Game Over  Toymaker 2003  Pokeris  Shade  Stevens 2003  Taksi 3  Taxi 3  Le premier passager 2002  Kerštas už Andželą  Avenging Angelo  Frankie Delano 2002  Detoksikacija  D-Tox  FTB agentas Jake Malloy 2001  Lenktynininkas  Driven  Joe Tanto 2000  Pašalinti Karterį  Get Carter  Jack Carter 1998  Skruzdėliukas Z  Antz  Weaver 1997  Farų žemė  Cop Land  Šerifas Freddy Heflin 1997  Dek, Holivude, dek  Burn Hollywood Burn  Pats save 1996  Dienos šviesa  Daylight  Kit Latura 1995  Žudikai  Assassins  Robert Rath 1995  Teisėjas Dredas  Judge Dredd  Teisėjas Joseph Dredd 1994  Specialistas  The Specialist  Ray Quick 1993  Visa griaunantis  Demolition Man  John Spartan 1993  Alpinistas  Cliffhanger  Gabe Walker 1992  Stok! Arba mano mama šaus  Stop! Or My Mom Will Shoot  Joe Bomowski 1991  Oskaras  Oscar  Angelo 'Snaps' Provolone 1990  Rokis 5  Rocky V  Rocky Balboa 1989  Tango ir Kešas  Tango & Cash  Raymond 'Ray' Tango 1989  Kalinys  Lock Up  Frank Leone 1988  Rembo III  Rambo III  John J. Rambo 1987  Iš visų jėgų  Over the top  Lincoln Hawk 1986  Kobra  Cobra  Leitenantas Marion 'Cobra' Cobretti 1985  Rokis 4  Rocky IV  Rocky Balboa 1985  Rembo: Pirmasis kraujas II  Rambo: First Blood Part II  John J. Rambo 1982  Rembo: Pirmasis kraujas  First Blood  John J. Rambo 1982  Rokis 3  Rocky III  Rocky Balboa 1981  Pergalė  Victory  Robert Hatch 1981  Nakties paukščiai  Nighthawks  Deke DaSilva 1979  Rokis 2  Rocky II  Rocky Balboa1978Rojaus AlejaParadise AlleyCosmo Carbone 1976  Rokis  Rocky  Rocky Balboa 1971  Bananai  Bananas  Subway Thug #1

 Režisūra 
 „Nesunaikinami 2“ („The Expendables 2“), 2012 m.
 „Nesunaikinami“ („The Expendables“), 2010 m.
 „Rembo“ („Rambo“), 2008 m.
 „Rokis Balboa“ („Rocky Balboa“), 2006 m.
 „Rokis 4“ („Rocky IV“), 1985 m.
 „Rokis 3“ („Rocky III“), 1982 m.
 „Rokis 2“ („Rocky II“), 1979 m.

 Nuorodos 

 Oficiali svetainė
 Imdb.com apie aktorių
 Kinas.info apie aktorių 

Kategorija:JAV aktoriai
Kategorija:JAV kino režisieriai